open-index/open-wikipedia-markdown huggingface dataset:
Aavelaiva (vuoden 2002 elokuva)

**Aavelaiva** on vuonna 2002 valmistunut amerikkalainen kauhuelokuva.

## Juoni

Elokuva kertoo erikoisryhmästä, joka työkseen valtaa kansainvälisillä vesillä ajelehtivia hylättyjä aluksia ja nostaa uponneita laivoja merenpohjasta. Hylynpelastajien ollessa juhlimassa baarissa viimeistä työtään, paikalle saapuu kanadalainen lentäjä, joka kertoo nähneensä keskellä merta valtamerialuksen, johon ei saanut yhteyttä lentokoneestaan. Ryhmä päättää lähteä tutkimaan tapausta. Löydettyään laivan ilmenee, että hylätty alus on vuonna 1962 kadonnut valtamerialus *Antonia Graza*. Ryhmä ryhtyy toimiin pitääkseen aluksen pinnalla hinausta varten, mutta pian he joutuvat kasvokkain sanoinkuvaamattoman kauhun kanssa.

## Näyttelijät
Adriano Vinciguerra

**Adriano Vinciguerra** (21. tammikuuta 1931 – 19. marraskuuta 2009) oli syntyjään italialainen muusikko, pizzakonsulentti ja ravintoloitsija, joka perusti yhdessä Raimo Kietäväisen kanssa Adriano Bar -ravintolan Lappeenrantaan 24. tammikuuta 1964. Vinciguerra oli rakastunut suomalaiseen naiseen ja perusti ensimmäisen oikeaoppisen pizzerian Saimaan rannalle. Adriano soitti pizzeriassaan Verdin musiikkia. Ensimmäinen pizza listalla oli *[[Pizza Napoletana]]*. Vuonna 1972 Raimon ja Adrianon tiet erkanivat. Raimo ryhtyi laivanvarustajaksi ja mökkikylän pitäjäksi ja myi osuutensa Adriano Barista Adrianon vaimolle.

Vinciguerra asui vuodesta 1987 kuolemaansa 19. marraskuuta 2009 asti Desenzano del Gardassa, Gardajäven rannalla.

## Lähteet
Azzedine Alaïa

**Azzedine Alaïa** (26. helmikuuta 1940 Tunis, Tunisia – 18. marraskuuta 2017 Pariisi, Ranska) oli tunisialaissyntyinen muotisuunnittelija, joka oli suosionsa huipussa 1980-luvulla.

Alaïa opiskeli muotoilua École des Beaux-Artsissa Tunisissa. Valmistuttuaan hän pääsi töihin vaatesuunnittelijan assistentiksi mutta alkoi pian vaatettaa omiakin asiakkaitaan. Vuonna 1957 Alaïa muutti Pariisiin työskennelläkseen muodin parissa. Hän teki töitä Guy Larochelle kahden kauden ajan ja Thierry Muglerille aina 1970-luvun loppuun asti. Vuonna 1980 Alaïa lanseerasi ensimmäisen valmisvaatekokoelmansa ja sai tuolloin Ranskan kulttuuriministeriöltä vuoden suunnittelijan tunnustuksen. Vuoteen 1988 mennessä Alaïa oli avannut liikkeet jo Beverly Hillsiin, New Yorkiin ja Pariisiin. 

Alaïa tunnettiin taidokkaasti valmistetuista tyköistuvista vaatteistaan. Hän oli suosiossa erityisesti 1980–1990-luvulla. 2000-luvulla hän oli yhteistyössä italialaisen Pradan ja sveitsiläisen Richemontin kanssa. Muun muassa Michelle Obama on käyttänyt hänen suunnittelemiaan vaatteita.

## Lähteet
Clarke Wilm

**Clarke Wilm** (s. 24. lokakuuta 1976 Central Butte, Kanada) on entinen kanadalainen jääkiekkohyökkääjä, joka teki kesällä 2008 sopimuksen DEL-liigassa pelaavan Hamburg Freezersin kanssa.

## Ura
Wilm pelasi WHL-juniorisarjan Saskatoon Bladesin riveissä, kun Calgary Flames varasi hänet NHL:ään . Kauden 1995–1996 Wilm pelasi vielä WHL:ssa, mutta seuraavaksi kaudeksi hän siirtyi Calgaryn farmijoukkueeseen Saint John Flames AHL-liigaan. Farmisarjassa Wilm kiekkoili kaksi kautta, kunnes kaudeksi 1998–1999 sai paikan Calgaryssä. Wilmin tulokaskausi oli hyvä ja hän teki kymmenen maalia.

Calgaryssä Wilm pelasi neljä kautta. Kesällä 2002 hän teki sopimuksen Nashville Predatorsiin, jota edusti vain kauden 2002–2003. Toronto Maple Leafsiin Wilm siirtyi kaudeksi 2003–2004. Ensimmäisellä kaudella Torontossa hän joutui palaamaan farmiin ja pelasi pääosan kaudesta AHL:n St. John's Maple Leafsissa.  Wilm pelasi St. John'sissa. Kaudella 2005–2006 hän sai vakiopaikan Toronton kokoonpanosta, mutta ei onnistunut hyökkäyspäässä.

Wilm liittyi SM-liigaan Jokereihin kauden 2006–2007 alkupuolella lokakuussa. Suurena vaikuttajana tähän oli aiemmin hyväksi todettu pelaaja–valmentaja-suhde Doug Sheddenin kanssa. Shedden valmensi AHL-joukkue St. John's Maple Leafsia Wilmin pelatessa joukkueessa työsulkukaudella. Jokereissa Wilm otti loukkaantuneen Jyrki Louhen paikan hyökkäysketjussa Petri Pakaslahden sekä Tomek Valtosen rinnalla. Puolustavana hyökkääjänä tunnetun Wilmin aloitus jokeripaidassa oli näyttävä. Jo kolmannessa ottelussa syntyi hattutemppu. Kyseessä oli kotiottelu JYP:iä vastaan. Wilm pelasi tehollisesti yllättävän hyvän kauden tehtyään 27 pistettä 40 ottelussa ja sai jatkosopimuksen Jokereihin kaudeksi 2007–2008.

Kausi oli pisteiden valossa Wilmille hyvä ja hän tekikin 33 tehopistettä 55 ottelussa. Seuraavaksi kaudeksi Wilm siirtyi Saksan DEL-liigan Hamburg Freezersiin.

## Pelityyli
Wilm tunnetaan kovana työntekijänä ja ennen kaikkea joukkuepelaajana, joka on valmis tekemään uhrauksia joukkueensa eteen. Tästä osoituksena kiekon eteen heittäytymiset sekä kiekon torjumisyritykset maalivahdin ajauduttua ulos maaliltaan. Wilm tunnetaan ansiokkaana alivoimapelaajana. Hän pystyy pelaamaan sekä keskellä että laidassa.

## Tilastot

## Lähteet
Istutus

**Istutus** tarkoittaa jonkin kasvin tai sen osan laittamista maahan, niin että kasvi voi juurtua maahan, yhteyttää, tuottaa ravintoa itselleen ja kasvaa. Kasvin lajista riippuen istutukseen voidaan käyttää muun muassa siemenestä kasvatettuja taimia, rönsytaimia ja juuritaimia; maavarsia, sipuleita ja mukuloita; juurrutettuja tai juurruttamattomia varsi- tai lehtipistokkaita. Kasvien istuttamisen tavat ja ajankohdat vaihtelevat kasvityyppien ja joskus myös lajien mukaan. 

## Puiden ja pensaiden istuttaminen

Puiden ja pensaiden istuttamisen tapa riippuu taimityypistä eli siitä, missä muodossa niitä on taimistolla kasvatettu.

*Astiataimi* on nimensä mukaisesti astiassa kasvatettu taimi. Astia poistetaan istutettaessa. Sopivaa istutusaikaa on koko kasvukausi eli roudan sulamisesta maan routaantumiseen syksyllä.

*Säkkipaakkutaimissa* on muoviverkko tai säkkikangas pitämässä juuripaakkua koossa. Myös niillä on istutusaikaa koko kasvukausi kun routaa ei ole. Kun taimi on sijoitettu istutuskuoppaan, maatumaton säkki poistetaan, mutta maatuva avataan ja jätetään paakun ympärille.

*Esipakattujen taimien* juuriston suojana on yleensä kosteaa turvetta ja muovipussi. Istutus tehdään ilman muovikäärettä keväällä tai syksyllä, kun taimi on lepotilassa.

*Paljasjuurisissa taimissa* juurien ympärillä ei ole minkäänlaista suojaa. Siksi taimet pidetään varjossa istutukseen saakka ja upotetaan veteen pariksi tunniksi ennen istuttamista. Istutus tehdään keväällä tai syksyllä kasvin ollessa lepotilassa.

## Katso myös
* Metsitys

## Lähteet

## Aiheesta muualla

* Metsätalouden verkkokoulu: Istuttaminen
* Martat: Pensaiden ja puiden istuttaminen
Max Azria

**Max Azria** (1. tammikuuta 1949 Tunisia – 6. toukokuuta 2019) oli yhdysvaltalainen muotisuunnittelija, joka perusti naistenvaatteita suunnittelevan **BCBG**-merkin vuonna 1989.
## Elämäkerta
Alkuperältään tunisialainen Azria muutti Yhdysvaltoihin työskennelläkseen muotimaailmassa. Muutettuaan Kaliforniaan hän perusti BCBG:n, joka on lyhenne ranskankielisestä sanonnasta "Bon Chic, Bon Genre" ("Hyvä tyyli, hyvä asenne"). Saavuttettuaan suosiota valtion länsirannikolla merkistä tuli kuuluisa sen avattua lippulaivamyymälänsä New Yorkiin. Myöhemmin Azria perusti myös kalliimpaa muotia suunnittelevan *Max Azria Collectionin*, jota myydään erityisten boutique-myymälöiden kautta. Azria oli monien julkisuuden henkilöiden suosiossa, ja esimerkiksi vuonna 2009 laulajan Miley Cyrusin kanssa hän loi malliston Walmartia varten.

Azria lähti vuonna 2016 BCBG:ltä, joka haettiin seuraavana vuonna konkurssiin. Yrityksellä oli 485 miljoonaa dollaria velkaa. Marquee Brands and Global Brands Group osti BCBG:n ja piti näin brändin hengissä.

## Lähteet
Jean Jacques Régis de Cambacérès

**Jean Jacques Régis de Cambacérès**, Parman herttua, Cambacérèsin herttua, keisarikunnan arkkikansleri (18. lokakuuta 1753 Montpellier – 8. maaliskuuta 1824 Pariisi), oli ranskalainen valtiomies ja yksi kolmesta konsulista Napoleon Bonaparten ja Charles-François Lebrunin ohella. Hänet muistetaan todennäköisesti parhaiten tekemästään Code Napoléon -lakikokoelmasta, joka on nykypäivänäkin pohjana useiden maiden oikeusjärjestelmille.

## Elämäkerta

### Tausta
Cambacérès syntyi vanhaan montpellier’laiseen aatelisukuun, joka oli palvellut sukupolvien ajan oikeusviroissa. Hän suoritti opintonsa Montpellier’n yliopiston oikeustieteellisessä tiedekunnassa. Vuonna 1771 hän seurasi isäänsä tämän virassa ja vuonna 1774 hänestä tuli asianajaja ja sen jälkeen ”Cour des Comptes” (tilintarkastusviraston) neuvos kotikaupungissaan.

### Vallankumouksen aikana
Hän osallistui aktiivisesti Ranskan vallankumoukseen toimien kotikaupunkinsa neuvostossa ja alueen yleisenä syyttäjänä sekä Hérault’n rikostuomioistuimen puheenjohtajana.
Maurice Richard

**Joseph-Henri-Maurice ”Rocket” Richard** QPC, OC, OQ, (4. elokuuta 1921 Laval, Quebec, Kanada – 27. toukokuuta 2000 Montreal, Quebec, Kanada) oli kanadanranskalainen Montreal Canadiensissa vuodesta 1942 vuoteen 1960 pelannut jääkiekkoilija. ”Raketti-Richard” oli aikansa tunnetuin hyökkääjäpelaaja, ja hän oli ensimmäinen, joka onnistui tekemään 50 maalia 50 ottelussa. Tuosta saavutuksesta muodostui huippuhyökkääjän mitta NHL:ssä, ja se on säilynyt melkein myyttisenä rajapyykkinä senkin jälkeen, kun ottelumäärät ovat kasvaneet. Kyseessä oli myös ensimmäinen kerta, kun joku pelaaja onnistui tekemään NHL:ssä yhdellä kaudella 50 maalia. Maurice Richard eli enimmän osan elämästään Ahuntsicissa Montréalissa.

Oikeana laitahyökkääjänä pelannut Richard johdatti Canadiensin Stanley Cupin voittoon vuosina 1944, 1946, 1953, 1956, 1957, 1958, 1959 ja 1960. Hän oli ensimmäinen pelaaja, joka saavutti urallaan 500:n NHL-maalin rajapyykin. Kaikkiaan Richard teki 544 maalia ja antoi 421 maaliin johtanutta syöttöä, eli hän saavutti 965 pistettä 978 ottelua kestäneellä NHL-urallaan. 

Richard on yksi viidestä pelaajasta, jotka ovat tehneet viisi maalia yhdessä NHL:n pudotuspeliottelussa. Muut neljä pelaajaa ovat Newsy Lalonde, Darryl Sittler, Reggie Leach ja Mario Lemieux. 

Richardin pikkuveli Henri ”Pocket Rocket” Richard ('Taskuraketti') pelasi myös NHL-liigassa Montreal Canadiensissä koko uransa ja voitti ennätykselliset 11 kertaa Stanley Cupin.

## Saavutuksia
* NHL-kakkostähtikentässä vuosina 1944, 1951, 1952, 1953, 1954 ja 1957
* NHL-ykköstähtikentässä vuosina 1945, 1946, 1947, 1948, 1949, 1950, 1955 ja 1956
* NHL-maalikuningas vuosina 1945, 1947, 1950, 1954 ja 1955
* Pelasi ssa vuosina 1947, 1948, 1949, 1950, 1951, 1952, 1953, 1954, 1955, 1956, 1957, 1958 ja 1959
* Hart Memorial Trophy -palkinto 1947 (NHL:n paras pelaaja)
* Valinta Hockey Hall of Fameen vuonna 1961
* Sijalla 5. The Hockey News -lehden NHL-painotteisella 100 suurimman jääkiekkoilijan listalla vuonna 1998

## Tilastot

## Katso myös
* The Hockey Newsin luettelo 100 parhaasta NHL-pelaajasta
* Luettelo Hockey Hall of Famen jäsenistä
* Luettelo 500 NHL-maalia tehneistä pelaajista
* Luettelo vähintään viisi maalia yhdessä NHL-ottelussa tehneistä pelaajista

## Lähteet
* Maurice Richardin tilastot HHOF:n sivuilla

### Viitteet
Jousi (musiikki)

**Jousi** on puusta, hiilikuidusta tai lasikuidusta tehty jousisoitinten soittoväline, jonka kaareen on kiinnitetty hevosen häntäjouhia. Kun jousta liikutetaan soittimen kieltä vasten, kitka saa kielen värähtelemään ja syntyy ääntä. Jouhiin laitetaan hartsia, jotta syntyisi enemmän kitkaa. Jousitekniikoita vaihtelemalla saadaan erilaisia sävyjä ja sointeja.

Jousten muodot ja koot vaihtelevat, mutta kaikissa on kaari ja jännitetyt jouhet. Jousen osat ovat tanko, jouhet, frossi ja ruuvi. Tanko tehdään yleensä pernambuco tai brasil-puusta, mutta nykyään on käytetty myös syntettisiä lasi- ja hiilikuitujakin. Tangon osiin kuuluvat myös nahka ja lanka jolla varmistetaan hyvä ote, mutta niistä on apua myös jousen tasapainoituksessa. Jouhia kiristetään vääntämällä ruuvinuppia, joka liikuttaa frossin (jousen tyvipään) mekanismia saaden jouhet kiristymään. Jouhina käytetään viuluissa ja selloissa valkoisia uroshevosen häntäjouhia. Mustat jouhet ovat karkeampia ja niitä käytetään bassoihin ja raskaampaan sellonsoittoon. Jouhet kiinnitetään jousen mollemmista päistä puukiilolla joilla saadaan ne sopivasti jännittymään. Frossi on yleensä rakennettu eebenpuusta, kilpikonnankuoresta tai norsunluusta.

Historiallisesti jousella on soitettu monia soittimia, kuten viulua, alttoviulua, selloa ja kontrabassoa. Vanhoista soittimista nykypäivänä käytetään esimerkiksi suomalaisessa kansanmusiikissa jouhikkoa, ruotsalaisessa kansanmusiikissa avainviulua ja barokkiorkestereissa viola da gambaa. Uudessa musiikissa jousella soitetaan joskus myös eräitä lyömäsoittimia. Jousella voidaan soittaa myös sahaa.

Jousesta on käytetty myös nimitystä *käyrä*.


Tiedosto:Violin bow parts.jpg|Viulun ranskalaisen jousen osat, ruuvi (screw), nahka ja lanka (pad), tanko (stick), frossi (frog) ja jouhet (hair).
Tiedosto:Joseph Alfred Lamy frog.jpg|Joseph Alfred Lamyn tekemän jousen frossi.
Tiedosto:Violin rosin.jpg|Jousihartsia, johon on hangattu jousen jouhia.
Tiedosto:French and german bows.jpg|alt=|Ranskalainen (yllä) ja saksalainen kontrabasson jousi.


## Lähteet

## Aiheesta muualla
Hartsi

**Hartsi** on monen kemiallisen yhdisteen nestemäinen tai jähmeä seos, jolla ei ole sulamispistettä. Muoviteollisuudessa hartsi on yleensä kertamuovin nestemäinen puolivalmiste tai esipolymeeri.

Hartsi on amorfista ainetta. Kuumennettaessa hartsista tulee tahmaista nestettä. Hartsit eivät ole vesiliukoisia, vaan ne liukenevat osittain tai kokonaan orgaanisiin liuottimiin. Hartsia kovettamalla voidaan tehdä lujamuovia.

Sana on tullut suomen kieleen saksasta, jossa *Harz* tarkoittaa pihkaa. Pihka on sanana säilyttänyt asemansa, joten *hartsi*-sanalle on tullut erikoismerkityksiä.

Hartseja ovat:
* Luonnonhartsit, joita saadaan sellakkaa lukuun ottamatta kuiva- tai höyrytislauksella, hapettamalla tai polymeroimalla öljyhartseja. Öljyhartsit eli palsamit ovat sellaisia havupuiden pihkalajeja, joiden liuotinaineet haihtuvat hitaasti.
**Pehmeitä hartseja eli spriilakkahartseja uutetaan pääasiassa elävistä puista. Niitä ovat dammarhartsi, mastiksipihka, sandarakki ja sellakka. Pehmeät luonnonhartsit liukenevat alkoholiin ja hiilivetyihin.
**Kovia hartseja eli fossiilihartseja tai kopaaleja saadaan maatuneiden puiden fossiloituneista eritteistä. Ne eivät liukene öljyihin tai orgaanisiin liuottimiin ilman lämpökäsittelyä.
* Synteettiset hartsit, joita ovat öljyliukoiset fenolihartsit, öljykäsitellyt alkydihartsit, epoksihartsit, polyamidihartsit, tyydyttämättömät polyesterihartsit, polyuretaanit sekä nitroselluloosa. Nämä saadaan kovettumaan kemiallisen reaktion käynnistävillä kovettimilla. Hartsit ovat sellutuotannossa epäpuhtauksia ja ne joudutaan valmistuksen aikana poistamaan puumassasta.

Hartsi on yleinen ainesosa puun käsittelyyn ja maalausten suojaamiseen käytettävissä vernissoissa sekä väriaineiden sideaineena. Musiikissa hartsilla tarkoitetaan jousisoittimien jousissa käytettävää kitkaa lisäävää ja äänen syntymistä helpottavaa pihkapohjaista materiaalia eli jousihartsia.

## Katso myös
*Mäntyöljy

## Lähteet
Donna Karan

**Donna Karan** (**Donna Faske**, s. 2. lokakuuta, 1948, Forest Hills, New York, Yhdysvallat) on yhdysvaltalainen muotisuunnittelija. 

Muotimaailma oli Donna Faskelle läheinen lapsesta asti, hänen äitinsä oli malli ja isäpuoli suunnitteli pukuja. Donna Faske lopetti koulun 14-vuotiaana, toimi vaatemyyjänä ja pääsi sitten Parsonin design-kouluun. Hän pääsi opiskeluaikanaan kesätöihin Anne Kleinille, sai sitten suunnittelijan paikan ja 26-vuotiaana yleni Kleinin pääsuunnittelijaksi. Vuonna 1985 hän lähti Kleiniltä ja perusti oman merkkinsä.

Karan työskenteli Liz Claibornelle ennen kuin perusti oman merkkinsä.. **Donna Karan** -merkin lisäksi Karanilla on ollut halvempi merkki **DKNY** vuodesta 1988. Vaatteiden ja asusteiden lisäksi Karan tuottaa myös parfyymeja ja silmälaseja.

Karan myi yrityksensä LVMH Moet Hennessy Louis Vuittonille vuonna 2001, mutta sitoutui jatkamaan suunnittelijana.

## Lähteet

## Aiheesta muualla
*Donna Karanin virallinen sivusto
*DKNYn virallinen sivusto
Argentiinan Grand Prix 1954

**Argentiinan Grand Prix 1954** oli Formula 1 -sarjan osakilpailu, joka ajettiin 17. tammikuuta 1954. Kilpailu oli kauden avauskilpailu, ja sen voitti Juan Manuel Fangio.

## Tulokset

## Muuta
* Paalupaikka: Giuseppe Farina &ndash; 1.44,8
* Nopein kierros: José Froilán González &ndash; 1.48,2
* Ensimmäinen kilpailu: Jorge Daponte, Roger Loyer, Luigi Musso, 
* Viimeinen kilpailu: Roger Loyer
* Giuseppe Farina saavutti paalupaikan 47 vuoden 79 päivän iässä (ennätys)

## Lähteet
Ranskan Grand Prix 1954

**Ranskan Grand Prix 1954** oli Formula 1 -sarjan osakilpailu, joka ajettiin 4. heinäkuuta 1954 Reims-Gueux'n radalla. Kilpailun voitti Juan Manuel Fangio, jolle voitto oli kauden kolmas. Kilpailu on F1-historian ensimmäinen kilpailu Indianapolis 500:aa lukuun ottamatta, joka on voitettu muulla kuin italialaistallien autolla. Uusi kuljettaja Karl Kling ajoi aika-ajoissa toiseksi.

## Tulokset

## Muuta
* Paalupaikka: Juan Manuel Fangio &ndash; 2.29,4
* Nopein kierros: Hans Herrmann &ndash; 2.32,9
* Ensimmäinen kilpailu: Karl Kling, Jacques Pollet
* Viimeinen kilpailu: Georges Berger

## Lähteet
Britannian Grand Prix 1954

**Britannian Grand Prix 1954** oli Formula 1 -sarjan osakilpailu, joka ajettiin 17. heinäkuuta 1954 Silverstonen radalla. Kilpailun voitti José Froilán González, jolle voitto oli kauden ensimmäinen ja uran viimeinen.

## Tulokset

## Muuta
* Paalupaikka: Juan Manuel Fangio &ndash; 1.45
* Nopein kierros: Alberto Ascari, Jean Behra, Juan Manuel Fangio, Jose Froilan Gonzalez, Mike Hawthorn, Onofre Marimon ja Stirling Moss &ndash; 1.50. Jokainen sai 1/7 pistettä.
*Jean Behran ja Onorfe Marimon ainoa nopein kierros

## Lähteet
Saksan Grand Prix 1954

**Saksan Grand Prix 1954** oli Formula 1 -sarjan osakilpailu, joka ajettiin 1. elokuuta 1954 Nürburgring Nordschleifen radalla. Kilpailun voitti Juan Manuel Fangio, jolle voitto oli kauden neljäs.

## Tulokset

## Muuta
* Paalupaikka: Juan Manuel Fangio &ndash; 9.50,1
* Nopein kierros: Karl Kling &ndash; 9.55,1
* Onofre Marimón kuoli onnettomuudessa harjoituksissa.
* Ajalla 3 tuntia 45 minuuttia 45,8 sekuntia tämä on ajallisesti pisin Formula 1 -sarjan (ei Indy) osakilpailu
* Viimeinen kilpailu: Theo Helfrich, Hermann Lang

## Lähteet

## Aiheesta muualla
Sveitsin Grand Prix 1954

**Sveitsin Grand Prix** oli Formula 1 -sarjan osakilpailu, joka ajettiin 22. elokuuta 1954 Circuit Bremgarten -radalla. Kilpailun voitti Juan Manuel Fangio, jolle voitto oli kauden viides. Kilpailua varten Mercedes joutui muuttamaan merkittävästi autonsa runkorakenteita, jotta talli pystyi haastamaan Ferrarin kilpailuvauhdissa.

## Tulokset

* Paalupaikka: José Froilán González &ndash; 2.39,5

* Nopein kierros: Juan Manuel Fangio &ndash; 2.39,7

## Lähteet
Italian Grand Prix 1954

**Italian Grand Prix 1954** oli Formula 1 -sarjan osakilpailu, joka ajettiin 5. syyskuuta 1954 Monzan radalla. Kilpailun voitti Juan Manuel Fangio, jolle voitto oli kauden kuudes.

## Tulokset

## Muuta
* Paalupaikka: Juan Manuel Fangio &ndash; 1.59,0
* Nopein kierros: José Froilán González &ndash; 2.00,8

## Lähteet
Indianapolis 500 1954

**Indianapolis 500 1954** oli Formula 1 -sarjan osakilpailu, joka ajettiin 31. toukokuuta 1954 Indianapolis Motor Speedway –radalla. Kilpailun voitti Bill Vukovich, joka voitti Indianapolis 500 -kilpailun edellisenäkin vuonna.

## Tulokset

## Muuta
* Paalupaikka: Jack McGrath &ndash; 4.15,26
* Nopein kierros: Jack McGrath &ndash; 1.04,04

## Lähteet
Belgian Grand Prix 1954

**Belgian Grand Prix 1954** oli Formula 1 -sarjan osakilpailu, joka ajettiin 20. kesäkuuta 1954 Spa-Francorchamps'n radalla. Kilpailun voitti Juan Manuel Fangio, jolle voitto oli kauden toinen.

## Tulokset

## Muuta
* Paalupaikka: Juan Manuel Fangio &ndash; 4.22,1
* Nopein kierros: Juan Manuel Fangio - 4.25,5

## Lähteet
Espanjan Grand Prix 1954

**Espanjan Grand Prix 1954** oli Formula 1 -sarjan osakilpailu, joka ajettiin 24. lokakuuta 1954 Pedralbesin radalla. Kilpailu oli kauden viimeinen, ja sen voitti Mike Hawthorn, jolle voitto oli kauden ensimmäinen.

## Tulokset

## Muuta
* Paalupaikka: Alberto Ascari &ndash; 2.18,1
* Nopein kierros: Alberto Ascari &ndash; 2.20,4
* Luigi Musson ensimmäinen palkintosija

## Lähteet
Catwalk

**Catwalk** on kapea, usein korotettu käytävä, jolla mallit kävelevät muotinäytöksissä esitellen vaatteita ja asusteita. Catwalkia voidaan pitää muotinäytöksen näyttämönä.

Ensimmäiset muotinäytökset pidettiin asiakirjojen mukaan 1800-luvun lopussa, joten myös catwalkin historia juontaa juurensa 1800-luvun loppuun tai 1900-luvun alkuun.

Catwalkin nimi tulee korkeat rakennukset yhdistävistä, kävelyyn tarkoitetuista käytävistä ja kissan ylvästä kävelytyyliä muistuttavasta mallien liikehtimistavasta.

## Aiheesta muualla
Eesti Televisioon

**ETV** (tai **Eesti Televisioon**, ) on virolainen televisiokanava.

Eesti Televisioon yhdistyi 1. kesäkuuta 2007 Eesti Raadion kanssa muodostaen *[[Eesti Rahvusringhääling]]* (ERR) -nimisen yleisradioyhtiön. Ensimmäinen Eesti Televisioonin lähetys nähtiin 19. heinäkuuta 1955 silloisessa Neuvosto-Virossa.

## Lähteet

## Aiheesta muualla

* ETV:n sivusto
Topshop

**Topshop** on brittiläinen valmisvaateketju, joka toimii lähinnä Isossa-Britanniassa. Topshopin lippulaivamyymälä sijaitsee Lontoon Oxford Streetillä. Topshopin omistaa Arcadia Group. Topshopilla on myös miehille tarkoitettu sisaryritys Topman.

Topshop joutui elokuussa 2007 kohun saattelemaksi, kun sen alihankintaketjussa epäiltiin käytettävän halpatyövoimaa.

Brittiläinen huippumalli Kate Moss ja taiteilija Stella Vine ovat kumpainenkin suunnitelleet Topshopille ns. julkkismallistot.

## Lähteet

## Aiheesta muualla
August Vilhelm Ervasti

**August Vilhelm Ervasti**, sukunimi vuoteen 1876 **Ervast** (4. joulukuuta 1845 Raahe – 8. elokuuta 1900 Helsinki) oli suomalainen lehtimies, tutkimusmatkailija ja Karjalan sivistystyön vaalija.

Ervastin vanhemmat olivat piirilääkäri Petter Ervast ja Augusta Vilhelmina Basilier. Hän pääsi ylioppilaaksi 1863 ja suoritti filosofian kandidaatin tutkinnon 1869, harjoitettuaan silti myös lakitieteen opintoja. Ervasti oli ''Pohjois-Suomi'' -nimisen lehden päätoimittaja Oulussa 1878–1883 ja Tilastollisen päätoimiston aktuaari 1886–1900. Lehtimiehen työnsä aikana Ervasti teki kaksi matkaa pohjois- ja itärajan taakse, 1879 ja 1882, joista laati kirjat *Muistelmia matkalta Venäjän Karjalassa 1879* ja *Suomalaiset jäämeren rannalla*. Myöhemmin tekemistään matkoista hän laati kuvauksia sanomalehtiin. Ervasti käytti kirjoituksissaan myös pseudonyymiä *Neuter*.

Ervasti kuului Yrjö Koskisen johtamaan fennomaanijoukkoon, jonka päämääränä oli luoda suomenkielinen valtiolaitos. Hän oli teosofian uranuurtajan Pekka Ervastin setä.

## Teokset
* *Muistelmia matkalta Venäjän Karjalassa kesällä 1879*. Oulun kirjapaino-osakeyhtiö, Oulu 1880 (2. korj. painos Otava 1918, uusi Pekka Laaksosen toimittama laitos Suomalaisen Kirjallisuuden Seura, Helsinki 2005).
* *Suomalaiset jäämeren rannalla. Matkamuistelmia*. Wickström, Oulu 1884.
* *Väkiluvun seikoista Venäjän Karjalassa* (julkaistiin Suomi-kirjassa). Suomalaisen Kirjallisuuden Seura, Helsinki 1889.
* *Om rätta förståndet af svenskans och finskans likställighet : ett förslag till språkfrågans definitiva lösning af Neuter*. Helsingfors 1894 (nimimerkillä *Neuter*)

## Aiheesta muualla
* Vapaasti ladattavia August Vilhelm Ervastin e-kirjoja Project Gutenbergiltä ja Projekti Lönnrotilta sekä doctrinepublishing.com -sivuilla.
* Wikiaineisto: Kuka kukin oli 1961

## Lähteet
*  s. 173–174.
Vattola

**Vattola** on Karkkilan kaupungissa sijaitseva kylä. Vattola on Karkkilan kaupungin välitön osa, kylä, joka sijaitsee vanhan Turuntien varrella Pyhäjärven rannalla. Pyhäjärven rannassa on uimaranta. Kylä jakautuu kahteen osaan, Etu- ja Taka-Vattolaan. Vattolassa sijaitsee Karkkilan ja koko Uudenmaan maakunnan korkein kohta Loukkumäki, jonka korkeus on 173 m.

## Lähteet
*Karkkilalaista vanhaa rakennuskulttuuria
Alkuperäisyys

**Alkuperäisyys** eli **originaalisuus** on näkökulma teoksiin, joita voidaan pitää uusina tai harvinaisina ja näin erottaa alkuperäisistä teoksista ne, jotka ovat kopioita, jäljitelmiä, reproduktioita, pastisseja, klooneja, väärennöksiä tai johdannaisia. Alkuperäinen teos eli *originaali*  on sellainen, jota muut eivät ymmärrä toisilta vastaanotetuksi tai kopioiduksi perustuen toisten teoksiin.

Alkuperäisyyden ajatus taiteeseen alkoi korostua romantiikan taidekäsityksen myötä, kun alettiin painottaa taiteilijan sisäisen ilmaisun tärkeyttä ulkoisten taitojen sijasta. Englantilaisen runoilijan Edward Youngin mukaan originaali, alkuperäinen taideteos on luonteeltaan kasvin kaltainen, joka kasvaa spontaanisti neron elämänhaluisesta juuresta ja jäljitelmät ovat jotain tekemällä tehtyä. Originaalisuuden ajatus esiintyy taidekritiikissä, elämäkerrallisessa taidehistoriankirjoituksessa ja modernissa taiteilijakäsityksessä 1800-luvun jälkipuolelta. Siihen perustuvat suurelta osin myös taidekauppa ja taideteosten rahallisen arvon mittaaminen.

Taidekäsitys kuvastaa 1700-luvun estetiikan käsityksiä luonnon nerosta ja orgaanisesta taiteesta. Tämä käsitys alkuperäisyydestä vaikutti myöhemmin muun muassa modernismin taidekäsityksissä, sekä elämäkerrallisessa taiteen tutkimuksessa ja niin sanotuissa taiteentuntija-analyyseissa (connaisseure). Esimerkiksi taidekauppa, joka pyytää miljoonia suurien taiteen nimien teoksista perustuu alkuperäisyysajattelulle.

Alkuperäisyyden merkitystä alkoivat romuttaa muun muassa poststrukturalistit,jotka kyseenalaistivat käsityksen yhtenäisestä, suvereenista ja kaikkea ilmaisuaan hallitsevasta subjektista. Heidän mukaansa subjekti ei löydä sisimmästään mitään alkuperäistä ja autenttista ilmaisua, vaan erilaisia ääniä, jotka välittyvät kielessä. Vastaavanlainen käsitys taiteilijasta liittyi myös postmodernismiin, jossa modernismin katkoksen jälkeen oli jälleen lupa lainata vapaasti menneisyydestä.

## Alkuperäisyys tekijänoikeudessa

Alkuperäisyydestä on tullut tärkeä lakitermi tekijänoikeuksien määrittelyssä. Alkuperäisyydestä on kyse silloin, kun luovuus ja kekseliäisyys ilmentyvät tekijänoikeuden alaisina teoksina. Esimerkiksi patentteja myönnetään useimmissa maissa vain keksinnöille, joiden pitää olla paitsi alkuperäisiä, myös käyttökelpoisia ja ei-itsestäänselviä.

Useimmissa maissa tekijänoikeuslaki suojaa alkuperäisten teoksien tekijyyttä, ominaisuutta joita on historiallisesti ja lakitieteellisesti yhdistetty ”luovuuden” käsitteeseen. Työn on ylitettävä alkuperäisyyden kynnys ollakseen tekijänoikeuksien alainen.

Suomen tekijänoikeuslain pykälissä mainitaan "Alkuperäinen radio- ja televisiolähetys", Äänitallenteen ja kuvallisen musiikkitallenteen käyttämisestä "alkuperäisessä yleisölle välittämisessä"., sekä "Taideteoksen alkuperäisteoksesta"

## Katso myös

* Institutionaalinen taideteoria
* Tekijänoikeus
* Teos
* Taiteen väärentäminen

## Lähteet

## Aiheesta muualla

* Suomen tekijänoikeuslaki
TVP1

**TVP1** on puolalainen koko maassa näkyvä kaupallinen televisiokanava, jonka omistaa Telewizja Polska (TVP). Se on yksi Puolan television suosituimmista kanavista.

## Aiheesta muualla
*TVP1
Kambodžan lippu

**[[Kambodža]]n** nykyinen lippu on otettu käyttöön vuodesta 1993, sen jälkeen kun monarkia palautettiin maahan kansanäänestyksellä.

Vuodesta 1850 maalla on ollut lippu, johon on kuvattu Angkor Watin keskusta. Nykyinen sini-punalippu on myös ollut maan tunnuksena vuosina 1948–1970. Maa sai uuden lipun 9. lokakuuta vuonna 1970, kun kenraali Lon Nol esitteli maalle uuden symbolin **Khmerin tasavallan** aikana.

**[[Demokraattinen Kamputsea|Demokraattisen Kamputsean]]** lippu oli maan käytössä vuosina 1975–1979, ja lipussa oli kuvattu kolmitorninen keltainen Angkor Wat punaisella taustalla.

Kun **Kambodžan kansantasavalta** perustettiin vuonna 1979, maalle tuli uusi lippu, joka toimi maan tunnuksena aina vuoteen 1989.

Vuosina 1989–1991 maa tunnettiin nimellä **Kambodžan valtio**, ja sen lipussa oli sini-punataustat, jonka keskellä oli kultainen Angor Wat.

Kambodžan sisällissodan osapuolet sopivat aselevosta ja YK :n tukemat vaalit vuonna 1993 auttoivat palauttamaan järjestyksen. YK ehdotti maalle väliaikaista lippua, jossa oli vaaleansininen tausta, ja keskellä valkoinen Kambodžan kartta.


Kuva:Flag of Cambodia (1863–1948).svg|Vuosina 1863–1948 käytetty Kambodžan kuningaskunnan lippu Ranskan Indokiinassa.
Kuva:Flag of Cambodia under Japanese occupation.svg|Vuosina 1942–1945 toisen maailmansodan japanilaismiehityksen aikainen lippu.
Kuva:Flag of Cambodia.svg|Vuosina 1948–1970 käytetty Kambodžan kuningaskunnan lippu.
Kuva:Flag of the Khmer Republic.svg|Vuosina 1970–1975 käytetty Khmerin tasavallan aikainen lippu.
Kuva:Flag of Democratic Kampuchea.svg|Vuosina 1975–1979 käytetty Demokraattisen Kamputsean lippu.
Kuva:Flag of the People's Republic of Kampuchea.svg|Vuosina 1979–1989 käytetty Kambodžan kansantasavallan lippu.
Kuva:Flag of the State of Cambodia.svg|Vuosina 1989–1991 käytetty Kambodžán valtion lippu.
Kuva:Flag of Cambodia under UNTAC.svg|YK:n vuosina 1992–1993 käytetty Kambodžan väliaikainen lippu.
Formula 1 -kausi 1955

**Formula 1 -kausi 1955** oli kautta aikain kuudes Formula 1 -kausi. Kaudella ajettiin seitsemän MM-osakilpailua. Mestaruuden voitti Argentiinan Juan Manuel Fangio, joka ajoi Mercedeksellä. Kausi muistetaan erityisesti kaksinkertaisen maailmanmestarin Alberto Ascarin kuolemaan johtaneesta testionnettomuudesta Monzassa.

## Kilpailut

## MM-loppusijoitukset

## Lähteet
Oksasilppuri

**Oksasilppuri** on moottorikäyttöinen työkalu, joka pienii puiden ja pensaiden oksia hakkeeksi, murskaksi tai pieneksi silpuksi. Monissa oksasilppureissa on automaattinen oksien sisäänveto ja pakki, joka työntää tarvittaessa liian paksut oksat pois. Oksasilppureita on saatavilla sähkö- tai polttomoottorisina ja ne voivat olla rouhivaa tai leikkaavaa tyyppiä. Niiden tyypillinen käyttöympäristö on kotipuutarha. Kotikäyttöön riittää usein edullisempi sähkökäyttöinen malli,  järeämmät polttomoottoriset ovat kalliimpia. Oksasilppurin tuottamaa silppua voidaan käyttää esimerkiksi komposteissa.

## Lähteet
Tulipäähippiäinen

**Tulipäähippiäinen** (*Regulus ignicapilla*) on hippiäisten heimoon kuuluva pieni varpuslintu.

## Koko ja ulkonäkö
Linnun pituus on 9–10 cm ja paino 5–7 g. Ulkonäöltään ja kooltaan muistuttaa hippiäistä. Eroina ovat selkeä valkoinen silmäkulmajuova ja musta silmäjuova sekä kaulan ruskehtava laikku. Koiraan päälaki on kirkkaan oranssi, naaraan tavallisesti keltainen. Äänet ja laulu muistuttavat jonkin verran hippiäistä. Kesäinen nuori lintu on hailakan vihertävä, ja siltä puuttuvat pään kirkkaat kuviot.

Lajista tunnetaan 4 alalajia: itäinen *ignicapillus* ja läntinen *balearicus*, sekä Kanariansaarilla ja Madeiralla esiintyvät alalajit. Madeiran alalaji on erotettu omaksi lajikseen madeiranhippiäiseksi (*Regulus madeirensis*)

Vanhoilla tulipäähippiäisillä on täydellinen sulkasato kesällä. Syksyiset nuoret linnut ovat puvultaan kuluneempia kuin vanhat.

## Esiintyminen
Keski- ja Etelä Eurooppa, Pohjois-Afrikka sekä Atlantin isot saaret. Euroopassa pesii 3–5 miljoonaa paria. Suomessa laji on tavattu 25 kertaa enimmäkseen touko-kesäkuussa. Ensihavainto tehtiin 19.12.1968–6.1.1969 Lemlandin Lågskärillä, jossa tavattiin koiras. Laji on muuttolintu pohjoisimmissa osissa esiintymisaluetta, ja se muuttaa Välimerenmaihin.

Ensimmäinen Suomessa pesivä lintu nähtiin kesällä 2017. Vielä ei tiedetä pesiikö löydetty koiraslintu lajikumppanin vai tavallisen hippiäisnaaraan kanssa.

## Elinympäristö
Pesii etupäässä lehti- ja sekametsissä, myös havumetsissä. Muuttoaikoina tavataan moninaisemmissa paikoissa.

## Lisääntyminen
  
Pesä sijaitsee puussa. Munia on 7–9, haudonta-aika 2 viikkoa ja pesäpoikasaika lähes 3 viikkoa.

## Ravinto
Hyönteissyöjä, joka syö myös hämähäkkieläimiä.

## Lähteet

## Aiheesta muualla
*
Macintosh Plus

**Macintosh Plus** on Apple Computerin 16. tammikuuta 1986 julkaisema tietokone. Macintosh Plus oli kolmas Macintosh-sarjaan julkaistu malli. Ensimmäiset laitteet olivat beigen värisiä, mutta vuonna 1987 mallisto muutettiin harmaaksi. Macintosh Plus sisälsi ensimmäisenä Macintoshina SCSI-liitännän, mikä helpotti lisälaitteiden kytkemistä. 

## Laitteisto
SCSI-liitäntä toteutettiin osaksi Macintosh Plussaa, vaikka SCSI-spesifikaatio ei ollut vielä valmis. Aikaisesta julkaisusta johtuen Macintosh Plussan SCSI-toteutus ei ole 100 % yhteensopiva kaikkien SCSI-laitteiden kanssa. Liitäntä toimi kuitenkin hyvin ja markkinoille ilmestyi nopeasti runsaasti SCSI-liitäntäisiä lisälaitteita, kuten kiintolevyjä, nauha-asemia, CD-ROM-asemia, tulostimia ja monitoreja. SCSI-liitännän lisäksi Macintosh Plus sisälsi käytettävyyttä ja laajennettavuutta parantavia ominaisuuksia. 3.5" levykeasema tarjosi edellisiin malleihin nähden kaksinkertaisen 800 kt:n tallennuskapasiteetin. Levykeasema oli tosin edelleen yhteensopimaton PC-laitteiden levykeasemien kanssa. SIMM-muistikammat mahdollistivat keskusmuistin helpon päivityksen. Vakiovarustellussa laitteistossa oli neljä 256 kt:n muistipalikkaa, muistin määrän saattoi päivittää 4 Mt:n saakka. 128 kt:n ROM sisälsi SCSI:n ja HFS:n vaatimat ajurit. 

Compact Macintosh -mallisessa laitteessa sisäänrakennettu näyttö oli kooltaan 9":n 512 x 342 pikselinen, 72 PPI:n mustavalkonäyttö. Laitteessa ei ollut tuuletinta. Macintosh Plussan mukana toimitettiin System 3.0, Finder 5.1 sekä MacPaint ja MacWrite -ohjelmistot. Elokuusta 1987 alkaen ohjelmistopakettiin kuuluivat myös HyperCard ja MultiFinder. Kolmannen osapuolen ohjelmistotarjontaan kuuluivat MacDraw, Microsoft Word, Excel ja PowerPoint sekä Alduksen PageMaker.

## Aiheesta muualla

* BYTE-lehden arvostelu 
* Macintosh Plus:n käyttökohteita
* Mac Plus -muistipäivitys 
* vMac – Macintosh Plus -emulaattori
Jukka Peltonen

**Jukka Tapani Peltonen** (27. lokakuuta 1939 Tuusula – 19. marraskuuta 2025 Helsinki) oli suomalainen asianajaja. Hän toimi Suomen Asianajajaliiton puheenjohtajana vuosina 1988–1992.

## Ura
Peltonen valmistui oikeustieteen kandidaatiksi Helsingin yliopistosta vuonna 1966 ja sai varatuomarin arvon 1970.

Peltonen oli Asianajotoimisto Peltonen LMR:n (aiemmin mm. Asianajotoimisto Peltonen, Ruokonen & Itäinen ja Asianajotoimisto Peltonen, Örndahl, Ruokonen & Itäinen) osakas vuoteen 2015 asti. Lisäksi hän toimi Helsingin kauppakorkeakoulun tuntiopettajana, oikeusministeriön lainvalmisteluosaston asiantuntijana ja Helsingin yliopiston asianajajaoikeuden luennoitsijana.

Peltonen toimi useissa suurta julkisuutta saaneissa oikeustapauksissa. Hän edusti valtiota muun muassa Lapuan patruunatehtaan räjähdystä ja Juice Leskisen aiheetonta huumausainerikossyytettä seuranneissa vahingonkorvausoikeudenkäynneissä, ja hän avusti kolmea poliisimiestä Mikkelin panttivankioikeudenkäynnissä ja entistä ministeriä Kauko Juhantaloa lahjusoikeudenkäynnissä valtakunnanoikeudessa. Hän toimi myös Wärtsilä meriteollisuuden konkurssipesän hoitajana.

Peltonen toimi Suomen Asianajajaliiton hallituksen jäsenenä 1982–1988 ja puheenjohtajana 1988–1992, International Bar Associationin neuvoston jäsen vuosina 1992–2000 ja toimikunnan jäsen 1994–1996, Asianajajaoikeuden killan kiltavanhimpana vuosina 2000–2017 sekä Suomen Lakimiesliiton oikeuspoliittisen valiokunnan jäsenenä 1981–1988. Hän oli myös Allergiatutkimussäätiön puheenjohtaja vuosina 1984–1988 ja 1996–1998. Peltonen oli myös aktiivisesti mukana luomassa Viroon itsenäistä ja riippumatonta asianajajalaitosta jo ennen Neuvostoliiton hajoamista.

Vuonna 2007 Suomen Asianajajaliitto myönsi Peltoselle ensimmäisen Matti Ylöstalo -palkinnon, ja vuonna 2016 oikeuskansleri Jaakko Jonka myönsi hänelle Matias Calonius -mitalin. Vuonna 2000 hänelle myönnettiin Helsingin yliopiston kunniatohtorin arvo. Peltoselle myönnettiin myös Viron asianajajaliiton ansiomerkki vuonna 1991, ja hänet nimitettiin liiton kunniajäseneksi vuonna 1993.

## Lähteet
Luke Cage

**Luke Cage** (syntymänimeltään **Carl Lucas** ja tunnettu myös **Voimamiehenä**) on Marvel-kustantamon sarjakuvissa esiintyvä supersankari. Hahmon loivat käsikirjoittaja Archie Goodwin ja sarjakuvapiirtäjä John Romita Sr. Luke Cagen ensiesiintyminen tapahtui *Luke Cage, Hero for Hire* -lehden ensimmäisessä numerossa (kesäkuu 1972).

Cage oli ensimmäinen afroamerikkalainen supersankarihahmo jolle perustettiin hahmoon keskittyvä oma sarjakuva. Cage sopikin hyvin sarjakuvasankariksi. Cage oli ongelmanuori, joka altistettiin vankilassa ollessaan tieteellisiin tutkimuksiin. Kokeiden seurauksena Cage sai titaaninkovan ihon ja yli-inhimilliset fyysiset voimat. Saatuaan armahduksen Cage alkoi vuokrata voimiaan niitä tarvitseville. 

Syntyi Marvel-universumin ensimmäinen Vuokrasankari, vaikka Cage ei koskaan ottanutkaan rahaa palveluksistaan. Myöhemmin Cage ryhtyi yhteistoimintaan Rautanyrkin, itämaisen taistelijan kanssa. Suositun *Power Man & Iron Fist* -sarjan myötä kaksikosta tuli yksi tunnetuimmista supersankarikaksikoista 1980-luvulla. 

Huolimatta uraauurtavasta esiintymisestään Cage oli myös kiistanalainen sankari. Hän toimi osana 1970-luvulla vallinnutta blaxploitaatiota ja Marvel esitti hahmossa useita stereotypioita, jotka olivat ajalle ja blaxploitaation trendille ominaisia.

## Muut mediat
### Televisio
* Luke Cage esiintyy toistuvana hahmona vuonna 2015 Marvel Televisionin toteuttamassa Netflix-sarjassa *[[Jessica Jones (televisiosarja)|Jessica Jones]]*, näyttelijänään Mike Colter. Hahmo esitellään baarin omistajana, jonka Jones tapaa tutkiessaan erästä tapausta. Hän oli naimissa Reva Connorsin kanssa, kunnes Kilgrave aivopesi Jessica Jonesin tappamaan tämän.
* Hahmon oma sarja *[[Luke Cage (televisiosarja)|Luke Cage]]* julkaistiin Netflixissä vuonna 2016, Mike Colterin palatessa rooliinsa.
* Mike Colter palasi rooliinsa myös crossover-minisarjassa *[[The Defenders (minisarja)|The Defenders]]* vuonna 2017.

### Videopelit
* Luke esiintyy pelattavana hahmona ** -pelissä. Hahmon äänenä toimi Greg Eagles.
* Luke on myös NPC-hahmona ja Hämähäkkimiehen harjoittajana pelissä *[[Spider-Man: Web of Shadows]]*.

### Hahmoa näytelleet

## Lähteet
Transfer Pak

**Transfer Pak** on lisälaite Nintendo 64 -pelikonsolille, jonka avulla voi siirtää tietoa Game Boyn tai Game Boy Colorin pelikasettien ja Nintendo 64:n pelien välillä. Transfer Pak kytketään Nintendo 64:n peliohjaimen liitinporttiin. Transfer Pakissa on aukko, johon voi työntää Game Boy -kasetin. Laitetta pidetään GameCuben Game Boy Advance cablen edeltäjänä.

Game Boyn pelejä ei ole mahdollista pelata Nintendo 64:llä Transfer Pakia käyttämällä, kuten Super Game Boylla pystyy pelaamaan Super Nintendolla. Ainoastaan *[[Pokémon Stadium]]* ja *[[Pokémon Stadium 2]]* tarjosivat mahdollisuuden pelata mustavalkoisen Game Boyn kanssa yhteensopivia Pokémon-pelejä. Transfer Pak julkaistiinkin aluksi *Pokémon Stadiumin* kylkiäisenä, että pelaajat vosivat siirtää Game Boy -version Pokémoninsa *Stadiumilla* käytettäviksi.

Alun perin suunniteltiin, että Game Boy Colorin *[[Perfect Dark]]* -pelissä voisi ottaa ensiksi kuvan omista kasvoista Game Boy Cameralla ja siirtää sitten kasvot Nintendo 64 -version hahmoille. Tämä ominaisuus poistettiin. Sen sijaan, kun yhdistetään Game Boyn *Perfect Dark* Transfer Pakin avulla Nintendo 64:n *Perfect Darkin* kanssa, käytettäväksi tulee useita lisäbonuksia, muun muassa kaikki pelin aseet.

## Pelit, jotka ovat yhteensopivia Transfer Pakin kanssa

## Lähteet

## Aiheesta muualla
Kehä IV

**Kehä 4** on Helsingin seudulle suunniteltu uusi kehätie. Tie kulkisi valtatieltä 4 (Lahdenväylä) kantatielle 45 (Tuusulanväylä) nykyisen seututien 152 (Kulomäentie) reittiä ja siitä edelleen Helsinki-Vantaan lentoaseman pohjoispuolitse valtatielle 3 (Hämeenlinnanväylä) olevan Klaukkalan ohikulkutien liittymän kohdalle.

Projektin pohjana on seututien 152 leventäminen 2+2-kaistaiseksi. Tietä jatkettaisiin lentoaseman pohjoispuolitse Katriinantielle ja edelleen Hämeenlinnanväylälle. Hankkeesta on toteutettu ympäristövaikutusten arviointi vuosina 1995&ndash;1996.

Kehä 4 on Uudenmaan tiepiirin vireille saattama hanke. Pääkaupunkiseudun yhteistyövaltuuskunnan (YTV) tekemässä pääkaupunkiseudun liikennejärjestelmäluonnoksessa vuodelle 2007 Kehä IV on merkitty vuosien 2016&ndash;2030 välillä toteutettavaksi hankkeeksi. Voimassa olevassa vuoden 2002 liikennejärjestelmäsuunnitelmassa Kehä 4:n itäosa (nykyinen seututie 152) on merkitty toteutettavaksi vuosina 2020–2029 ja länsiosa Tuusulanväylältä Hämeenlinnanväylälle vuoden 2030 jälkeen.

Nykyisellään hanke on herättänyt huomattavasti vastustusta vantaalaisten keskuudessa sen mahdollisten ympäristötekijöiden vuoksi eikä Kulomäentien kehittämistä uudeksi kehätieksi ole muutenkaan katsottu Vantaan kannalta erityisen merkittävänä. Myös yksityisomistuksessa olevien maa-aluiden pakkolunastukset ovat herättäneet paljon kohua.

## Lähteet

## Aiheesta muualla
* Maantie 152 Hämeenlinnanväylä-Tuusulanväylä (Kehä IV) – Väylävirasto
* YTV:n raide- ja ajoneuvoliikenteen verkkoselvitys vuodelta 2002 
* Ympäristövaikutusten arviointi 
* Tuusula kiirehtii Kehä IV:n rakentamista 
* Maantie 152 esisuunnitelma välillä Hämeenlinnanväylä-Myllykyläntie (Pdf)
Vuoriuunilintu

**Vuoriuunilintu** (*Rhadina bonelli*) on uunilintujen heimoon kuuluva pieni varpuslintu.

## Koko ja ulkonäkö
Linnun pituus on 11–12&nbsp;cm ja paino 7–9&nbsp;g. Kooltaan tiltaltin suuruusluokkaa. Väritys päältä vihertävänharmaa, alta valkea. Yläperä tavallisesti kellanvihreä erottuen harmaammasta selkäpuolesta. Muistuttaa suuresti balkaninuunilintua, jota ennen pidettiin vuoriuunilinnun itäisenä alalajina.

Vuoriuunilinnuilla on täydellinen sulkasato talvehtimisalueella, ja osittainen sulkasato kesällä.

## Esiintyminen
Etelä-Eurooppa ja Pohjois-Afrikka. Muuttolintu, joka talvehtii Saharan eteläpuolisessa Afrikassa.

Euroopan pesimäkannaksi on arvioitu 2,4–3,2 miljoonaa paria, joista Espanjassa 2,1–2,6 miljoonaa paria, Ranskassa 150&nbsp;000 – 300&nbsp;000 paria, Italiassa 40&nbsp;000 – 120&nbsp;000 paria, Sveitsissä 40&nbsp;000 – 60&nbsp;000 paria, Itävallassa 20&nbsp;000 – 35&nbsp;000 paria, Portugalissa 10&nbsp;000 – 50&nbsp;000 paria, Saksassa 1&nbsp;200 – 2&nbsp;000 paria, Sloveniassa 1&nbsp;200 – 1&nbsp;500 paria, Andorrassa 1&nbsp;100 – 3&nbsp;000 paria ja Liechtensteinissä 150–200 paria.

Suomessa laji on tavattu hyväksytysti neljästi: 17.–25.6.2000 Hangon Tulliniemessä laulava koiras, joka myös rengastettiin, 23.10.2005 Helsingin Kaisaniemessä, 4.6.2006 Porvoon Emäsalossa ja 10.9.2011 Hangon Uddskatan lintuasemalla.

## Elinympäristö
Pesii monenlaisissa metsissä, sekä alavilla mailla että vuorten rinteillä.

## Lisääntyminen

Pesä on maassa ruohokasvillisuuden suojassa. Munia on 4–6, joita naaras hautoo 12–13 päivää. Poikaset lähtevät pesästä lentokyvyttöminä 11–12 päivän ikäisinä.

## Ravinto
Hyönteissyöjä.

## Lähteet

## Aiheesta muualla
*ITIS: Phylloscopus bonelli
Fear of the Dark (kappale)

**Fear of the Dark** on brittiläisen metallimusiikkia esittävän Iron Maidenin kappale, jonka on säveltänyt ja sanoittanut yhtyeen basisti Steve Harris. Kappale ilmestyi alun perin vuonna 1992 yhtyeen yhdeksännellä studioalbumilla *[[Fear of the Dark (albumi)|Fear of the Dark]]*, mutta singlenä kappale julkaistiin vasta vuonna 1993 live-versiona nimellä "Fear of the Dark Live". Kappale on yhtyeen tunnetuimpia.

Singlejulkaisun kappale on yhtyeen livealbumilta *[[A Real Live One]]*. Singlen listasijoitus Yhdistyneessä kuningaskunnassa oli kahdeksas.

Singlen kappaleista "Fear of the Dark" ja "Bring Your Daughter... to the Slaughter" on nauhoitettu 27. elokuuta 1992 Helsingin jäähallissa järjestetyssä *[[Fear of the Dark Tour]]*-maailmankiertueen konsertissa. Kolmas kappale "Hooks in You" on nauhoitettu 17. joulukuuta 1990 Lontoon Wembley Arenalla järjestetyssä *[[No Prayer On The Road]]*-maailmankiertueen konsertissa.

## Kappaleet
# 
#  (UK CD single digipack)
#  (Alankomaiden CD single)
#  (7* vinyyli)
#  (7*vinyyli)

## Kokoonpano
* Bruce Dickinson – laulu
* Steve Harris – basso, taustalaulu
* Dave Murray – kitara
* Janick Gers – kitara, taustalaulu
* Nicko McBrain – rummut

## Lähteet
Quadra 950

**Macintosh Quadra 950** on Apple Computerin 18. maaliskuuta 1992 julkaisema Quadra-mallistoon kuuluva tietokone. 33 MHz:n Motorola 68040 -suorittimella varustettu työasema oli Quadra 900 -mallin päivitys. Nopeampaa suoritinta lukuun ottamatta mallit ovat lähes identtiset. 

## Tekniset tiedot
* 33 MHz:n Motorola 68040 -suoritin
* 4 Mt:n keskusmuisti, laajennettavissa 256 Mt:uun saakka (30-pinninen 80 nanosekunnin SIMM-muisti)
* CD-ROM-asema
* Mac OS 7.0, päivitettävissä Mac OS 8.1:een saakka

## Historia
Vuonna 1993 julkaistut Quadra 800 ja Quadra 840AV -mallit sisälsivät nopeamman keskusmuistin ja parannellun SCSI-väylän. Uudet koneet pakattiin kuitenkin pienempiin koteloihin ja jättimäiseen koteloon pakattu Quadra 950 säilyi palvelinmarkkinoiden suosimana. Apple jatkoi Quadra 950:n tuotantoa 14. lokakuuta 1995 saakka, jolloin tehokkaammat PowerPC-pohjaiset Power Macintoshit syrjäyttivät vanhemmat mallit myös palvelinkoneina.

## Aiheesta muualla
* Quadra 950 Applen sivuilla 
* Quadra 950:n tekniset tiedot 
* Quadra 950 Lowendmacissa
Fear of the Dark

**Fear of the Dark** (suom. "pimeän pelko") tarkoittaa seuraavia teoksia:

* *[[Fear of the Dark (albumi)|Fear of the Dark]]*, Iron Maiden -yhtyeen albumi vuodelta 1992
* ”Fear of the Dark”, Iron Maidenin kappale edellä mainitulta albumilta
* *[[Fear of the Dark (elokuva vuodelta 2001)|Fear of the Dark]]*, yhdysvaltalainen elokuva vuodelta 2001
* *[[Fear of the Dark (elokuva vuodelta 2002)|Fear of the Dark]]*, kanadalainen elokuva vuodelta 2002
* *[[Fear of the Dark (Doctor Who -romaani)|Fear of the Dark]]*, Trevor Baxendalen kirjoittama, suomentamaton Doctor Whosta kertova romaani vuodelta 2003
* *[[Fear of the Dark (Mosleyn romaani)|Fear of the Dark]]*, Walter Mosleyn suomentamaton romaani vuodelta 2006.
Piilopirtti

**Piilopirtti** on syrjäinen ja vaikeasti löydettävä erämaissa sijaitseva asumus, jota on käytetty piilopaikkana rauhattomina aikoina. Suomessa piilopirttejä on rakennettu syrjäisiin metsiin, saariin ja saloseuduille, jonne perhe, karja ja omaisuus vietiin turvaan. Myös kallioluolia kerrotaan käytetyn pakopaikkoina. 

Piilopirtit lienevät olleet pääosin yksinkertaisia majamaisia rakennuksia. Ne ovat saattaneet muistuttaa niin sanottuja miilumajoja, mäkitupia ja pienempiä torppia. Rakennusten tulisijoista saattaa olla näkyvillä lohko- tai luonnonkivistä koostuvia kiukaita. Piilopirttejä tunnetaan Pohjanmaalta, mutta niitä on kuitenkin luultavasti ollut myös muualla Suomessa.

Suomalaiset pakenivat piilopirtteihin miehittäjiä, sotaväenottoja, omia virkamiehiä tai verottajaa. Erityisesti isonvihan aikana 1714–1721 venäläisten sotilaiden toiminta Suomessa herätti kauhua, ja ihmiset piiloutuivat piilopirtteihin pelätessään henkensä, eläintensä ja omaisuutensa puolesta. Lisäksi he halusivat välttyä väenotoilta Venäjän armeijaan tai pakkotöihin. Metsissä asuivat myös venäläisiä vastustaneet sissit, joita toimi  etenkin Savossa ja Kainuussa. Suuri osa virkamiehistä ja muista säätyläisistä pakeni Ruotsiin, mutta tavallisella kansalla ei tähän useimmiten ollut halua tai mahdollisuuksia. Täten vainoja välteltiin pakenemalla erämaahan.

Kuortaneen Mäyryn Piilomäkeen on vuosina 1999–2000 rakennettu isonvihan aikana käytössä olleen piilopirtin paikan läheisyyteen piilopirteistä muistuttava pihapiiri. 

## Lähteet
*Aamulehti, Piilopirtti muuttui julkihuvilaksi

### Viitteet

## Aiheesta muualla
*
* 
* Niilo Räsänen, Oulaisten pitäjän historia (Alkuperäisteos Oulussa, 1921), 2. painos, Oulainen 1999, .
Kivijoki

**Kivijoki** on kylä Hattulan kunnassa Kanta-Hämeessä. Kylä sijaitsee Tömäjärven etelärannalla järveen laskevan Kiviojan sekä yhdystien 2855 varrella, noin kymmenen kilometrin päässä Hämeenlinnan keskustan länsipuolella ja noin kahdeksan kilometrin päässä Hattulan keskustaajamasta. Pari kilometriä Kivijoesta Hämeenlinnaan päin on alueen korkein kohta, Kirkkomäki, johon perinnetiedon mukaan aiottiin aikoinaan rakentaa Hattulan kirkko. Kivijoen alueella on perinteistä maaseutuasutusta, mutta alueella on myös useita uudempia omakotitaloja. Kivijoen kylästä pääse Renkovahantietä valtatie 10:lle Hämeenlinnan ja Rengon puoliväliin. Hieman pitemmältä pääsee Hyrvälän kylän kautta vanhalle Tampereen pikatielle. Renkovahan ja Hyrvälän (Takajärventie) tiet kuuluvat vanhaan tieverkostoon, joka liittyi kiinteästi ikivanhaan Hämeen Härkätiehen. Lähellä Kivijokea sijaitsee tunnettu Inkalan kartano.
Dubbelliv

**Dubbelliv** on Pauli Virran vuonna 1989 julkaistu albumi, jolla hän esittää ruotsiksi Juice Leskisen tekemiä kappaleita. Ne on kääntänyt Barbara Helsingius.

## Kappaleet
;A-puoli
# 
# 
# 
# 
# 
# 

;B-puoli
# 
# 
# 
# 
# 
# 

## Lähteet

C-kasetti PVPMC 07